paragraph_text: Roberto Saviano (Napulj, 22. rujna 1979.) talijanski je pisac, novinar i borac za ljudska prava. U svojoj knjizi Gomorra (2006.) upotrijebio je istraživačku i književnu formu kako bi ispričao ekonomsku stvarnost i određena obilježja camorrina carstva. Godine 2006. na priredbi za pravednost Saviano se popeo na pozornicu i izrekao poznate riječi: “Iovine, Schiavone, Zagaria ne vrijedite ništa!“ Na glavnome trgu u mjestu Casal di Principe mladi je pisac prozvao šefove organiziranoga kriminala u Kampaniji. mini|Roberto Saviano na festivalu međunarodnog novinarstva u [[Perugia|Perugi 2011.]] Nakon Gomorre objavljuje niz zbirki eseja i članaka te nekoliko romana: Ljepota i pakao. Zapisi 2004.-2009. (2009.), Riječ protiv Camorre (2010.), Pođi sa mnom (2011.) (djelo je nastalo po istoimenoj te iznimno uspješnoj talijanskoj tv-emisiji), istraživački roman Nula Nula Nula (2013.) te romane La paranza dei bambini (2016.) i Bacio feroce (2017.).